A fűfélékkel borított területek, pázsit és gyep ápolásánál, mint a díszítő értékű növényeknél is a tápanyagellátás meghatározó abban, hogy a pázsit, gyep megjelenése, teherviselő képessége és tartóssága milyen lesz. Az elvárás természetesen a messziről kiemelkedő egysége színű, dús, összefüggő, pihenésre csábító állomány, és nem a szétnőtt, foltos és hiányos. Pedig az ápolás, sokszor pedig már az előkészítés hibái miatt ilyen állományokat látunk. Természetesen nem csak a tápanyagellátás, hanem a már említett előkészítés, és talajállapot, a vetés szakszerűsége, öntözés, nyírás együtt befolyásolják a pázsit, gyep állapotát. Az északi országok méltán irigyelt pázsitjai nem csak a valóban kedvezőbb klíma miatt, ami objektív tény és előny, hanem a szinte művészet szintjén kezelt pázsit és gyepápolás miatt is olyanok, amilyenek.
A júniustól augusztusig terjedő időszakban magas a pázsit és gyep tápanyagigénye, és természetesen vízigénye is. Célunk a jó minőséget jelentő sűrű és terhelhető gyep kialakítása, megőrzése. Ez előfeltétele a nyári kitettség és az ősz, tél, kedvező átvészelésének. Utolsó trágyázásukat augusztus vége, szeptember elejéig kapják a területek. Szeptember közepétől magas nitrogén tartalmú trágyával már nem trágyázunk.
Az alaptrágyázás a telepítés megelőző és a vegetációs évet megelőző tápanyagfeltöltést jelenti. A telepítés évében a feltöltő tápanyagot vetés előtt morzsalékosan elkészített talajba sekélyen, 10-15 cm-re dolgozzuk be a Rosafert komplex granulátumot, melynek tápanyaga az öntözésekkel kerül folyamatosan lejjebb.
A beállt pázsitokat késő ősszel, vagy kora tavasszal, a kihajtás, növekedés megkezdődése előtt egyenletesen kiszórt Rosafert 15-5-20 műtrágyával alaptrágyázzuk.
A szórás utáni gereblyézés, lazítás a pázsit, gyep ápolásának is egy fontos eleme, gyökérlazító, szellőztető, megújító munkája és a műtrágyát is bedolgozza.
Pázsit, gyep komplett alaptrágyázása
A gyepek, pázsitterületek fejtrágyázása a folyamatos és egyenletes tápanyag ellátást szolgálja. Az átlagosan 1,6-2 dkg/m2 adagokkal tavasztól augusztus közepéig a Rosafert folyamatos oldódású, lassított hatású mikroelemes műtrágya egyenletes növekedést, erős felépítést, jó színt biztosít. A magas, de lassan oldódó nitrogén tartalom egyenletes és biztonságos nitrogén ellátást jelent. A műtrágya az öntözésekkel nem mosódik ki, a mikroelemekkel együtt teljes mértékben hasznosulhat.
A szórást mindég öntözés kövesse, ami a tápanyagot folyamatosan a gyökérhez juttatja.
A fejtrágyázást az adagok és a növekedés függvényében 2-3 hetenként ismételjük meg. Folyamatos öntözésnél kedvezőbb a sűrűbb, kis adagokkal történő fejtrágyázás
Pázsit, gyep komplett fejtrágyázása